**Idilă**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privirea ta mă ţintuia

avidă-n aşteptare,

am tresărit şi am răspuns

la marea ta ardoare.

Iubito, încet ai murmurat,

eşti marea provocare...

Un câmp magnetic

ne unea în al iubirii vals

şi-n clipa care a urmat

m-ai invitat la dans;

treceam în urmatorul an,

mai era doar un pas.

Sfioasă, lent m-am ridicat,

cu-n zambet m-ai îmbrăţişat.

O vrajă veche de când lumea

ne cuprindea feeric

şi ochii tăi mă adorau

sclipind în întuneric.

Frumoşi şi fericiţi eram,

cu patimă ne sărutam.

O aventură amoroasă

ce ne-a unit pentru vecie

sădindu-ne în suflet dorul

de dragoste şi poezie.